सदा से ही एक आदर्श पत्नी, ममतामयी माँ और त्याग के रूप में जनकनंदनी सीता का नाम ससम्मान के साथ लिया जाता है। सीता ने पत्नीधर्म निभाकर प्रभु राम के साथ वनवास काटा तो जंगल में अपने बच्चों की परवरिश भी की। वहीं अपनी पवित्राता को सिद्ध करने के लिए अग्नि परीक्षा तक दी। एक आदर्श नारी का यही चरित्र परिवार को एकसूत्र में बाँधकर रखता है। कुछ ऐसा ही संदेश देती है सीताष्टमी। फाल्गुन माह की कृष्ण पक्ष अष्टमी को सीताष्टमी व्रत मनाया जाता है।